
A V I Z

asupra proiectului de Lege privind ucenicia la locul de muncă

(PL.X. 169 din 11.05.2005)


In conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru egalitatea de şanse între femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege privind ucenicia la locul de muncă (PL.X. 169 din 11.05.2005).  


Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 18.05.2005.


Membrii comisiei  au examinat proiectul de lege supus avizării, expunerea de motive, avizul favorabil al Consiliului Legislativ nr. 243/24.03.2005 şi avizul Consiliului Economic şi Social nr. 553/30.03.2005. 

In urma dezbaterilor, membrii Comisiei  pentru egalitatea de şanse între femei şi bărbaţi au hotărât, cu unanimitate de voturi, ca proiectul de lege să fie avizat favorabil cu amendamente. 

     I. Amendamente admise

În urma dezbaterii, Comisia pentru egalitatea de şanse între femei şi bărbaţi a adoptat următoarele amendamente: 

	Nr.

crt.
	                               Text iniţial 
	Text propus de Comisie

(autorul amedamentului)
	Motivarea amendamentelor

propuse 


	0
	1
	2
	3

	1.
	Art. 4 – (3) Contractul de ucenicie la locul de muncă se încheie în formă scrisă, în limba română. În cazul în care nu este încheiat în formă scrisă, părţile pot face dovada prevederilor contractuale prin orice mijloc de probă.

	Art. 4 alin. (3) se modifică şi va avea următorul cuprins:
Art. 4 – (3) Contractul de ucenicie la locul de muncă se încheie, obligatoriu, în forma scrisă, în limba română, şi este avizat de Ministerul Muncii, Solidarităţii Sociale şi Familiei, prin direcţiile de muncă, solidaritate socială şi familie judeţene şi a Municipiului Bucureşti.

Autor: dep. Minodora Cliveti –  Grup  PSD                  


	Pentru a preîntâmpina eventualele abuzuri ale anagajatorului.



	2.
	Art.5 – (1) Poate fi încadrată în muncă ca ucenic orice persoană fizică care a împlinit vârsta de 16 ani, dar nu mai mult de 25 de ani şi nu deţine o calificare în domeniul de activitate al angajatorului. 

(2) Persoana fizică poate încheia un contract de ucenicie la locul de muncă în calitate de ucenic şi la împlinirea vârstei de 15 ani, cu acordul părinţilor sau reprezentanţilor legali pentru activităţi potrivite cu dezvoltarea fizică, aptitudinile şi cunoştinţele sale, dacă astfel nu îi sunt periclitate sănătatea, dezvoltarea şi pregătirea profesională. Lipsa acordului părinţilor sau reprezentanţilor legali atrage după sine nulitatea absolută a contractului de ucenicie.

(3) Se pot încadra în muncă în calitate de ucenici şi următoarele categorii: 

a) cetăţenii străini precum şi apatrizii care au obţinut permis de muncă în România, conform reglementărilor legale în vigoare;

b) cetăţenii statelor membre ale Uniunii Europene, ai statelor semnatare ale Acordului privind Spaţiul Economic European şi membrii de familie ai acestora.


	Art. 5 se completează cu alineatele (11), (4), (5) şi (6):

Nemodificat 

Art. 5 - (11)
Ucenicului minor i se aplică toate prevederile legislaţiei muncii, referitoare la minorii încadraţi în muncă, în vigoare.

Nemodificat 

Nemodificat 

(4) – Autorităţile publice, respectiv Ministerul Muncii, Solidarităţii Sociale şi Familei şi Autoritatea Naţională pentru Protecţia Drepturilor Copilului, au obligaţia să controleze permanent activitatea de ucenicie la locul de muncă în condiţiile în care ucenicii sunt minori.

(5) - Părinţii sau tutorii au răspunderea asigurării educaţiei şi întreţinerii  ucenicilor minori. Ucenicii care  au împlinit vârsta de 18 ani au dreptul la întreţinere, acestora aplicându-li-se prevederile Codului Familiei, perioada de ucenicie fiind asimilată cu cea de continuare a studiilor.

(6) - Maternitatea nu constituie motiv de discriminare în executarea uceniciei la locul de muncă.

Autor: dep. Minodora Cliveti –  Grup  PSD
	Amendament necesar pentru a asigura protecţia ucenicilor minori încadraţi în muncă. 

Amendament necesar pentru a:

· preîntâmpina eventualele abuzuri ale angajatorului 

·  asigura protecţia ucenicilor minori încadraţi în muncă 

· elimina discriminarea pe criterii de vârstă şi sex 



	3.
	Art.7  - (1) Durata contractului de ucenicie la locul de muncă nu poate fi mai mare  de 3 ani şi mai mică de 6 luni.

(2)  Ucenicul poate fi supus unei perioade de probă care nu va depăşi 30 de zile lucrătoare.


(3) Formarea profesională prin ucenicie la locul de muncă cuprinde pregătirea teoretică şi pregătirea practică sau numai pregătirea practică.


(4) Timpul necesar pregătirii teoretice a ucenicului este inclus în programul normal de muncă.


	Art. 7 se completează cu alin. (5), (6) şi (7):

Nemodificat

Nemodificat

Nemodificat

Nemodificat

(5) Programul de muncă este stabilit la 6 ore pe zi şi 30 de ore pe săptămână pentru ucenicul în vârstă de până la 18 ani şi la 8 ore pe zi şi 40 de ore pe săptămână pentru ucenicul în vârstă de peste 18 ani;
(6) Repartizarea timpului de muncă în cadrul săptămânii este de 5 zile pe săptămână şi două zile de repaus.

(7) - Perioada de ucenicie îi conferă ucenicului vechime în muncă. 

Autor: dep. Minodora Cliveti –  Grup  PSD

             dep. Olguţa Cocrea 
	Amendament necesar pentru recunoaşterea perioadei de ucenicie ca vechime în muncă şi pentru a se asigura protecţia ucenicului împotriva unor posibile abuzuri.

	4.
	Art.9 - (1) Statutul de ucenic îi conferă acestuia toate drepturile şi obligaţiile prevăzute de legislaţia muncii, de contractul colectiv de muncă aplicabil  în unitatea în care îşi desfăşoară activitatea precum şi drepturile şi obligaţiile prevăzute de prezenta lege.    

(2) Ucenicul beneficiază de dispoziţiile legale aplicabile celorlalţi salariaţi în măsura în care acestea nu sunt contrare statutului ucenicului.                                                                                                                                          


	Art. 9 se modifică şi se completează şi va avea următorul cuprins: 

Art. 9 - (1) Statutul de ucenic îi conferă acestuia toate drepturile şi obligaţiile din legislaţia muncii, de contractul colectiv de muncă aplicabil în unitatea în care îşi desfăşoara activitatea, inclusiv dreptul de asociere în sindicate, precum şi drepturile şi obligaţiile prevăzute de prezenta lege.

Nemodificat 

(3) Femeile gravide şi cele care alăptează încadrate în muncă ca ucenic, beneficiaza de toate drepturile prevazute de legislaţia muncii şi asigurărilor sociale în  vigoare.
	Amendament necesar pentru recunoaşterea statutului şi drepturilor ucenicului. 

Amendament necesar pentru asigurarea protecţiei femeilor gravide şi care alăptează. 



	5.
	Art.14 - (1) Ucenicia la locul de muncă se organizează  pentru nivelurile 1, 2 şi 3 de calificare stabilite prin legislaţia în vigoare.


(2) Ucenicia la locul de muncă se organizează pentru calificările stabilite prin legislaţia în vigoare  şi pentru ocupaţiile cuprinse în Clasificarea Ocupaţiilor din România pentru care există standarde de pregătire profesională, respectiv standarde ocupaţionale. 


	Art. 14 se completează cu alin. (3):

Nemodificat

Nemodificat

(3) Domeniile de pregătire profesională vor fi stabilite de Ministerul Muncii, Solidarităţii Sociale şi Familiei, în concordanţă cu rezultatele analizei cererii şi ofertei pe piaţa muncii.

Autor: dep. Minodora Cliveti –  Grup  PSD
	Formarea şi pregătirea ucenicilor trebuie să corespundă meseriilor solicitate pe piaţa muncii, pentru a se evita instruirea în meserii care nu au căutare ca şi abuzurile unor angajatori care ar organiza doar formal cursuri de ucenicie pentru a beneficia de drepturile băneşti prevăzute de prezenta lege.

	6.
	Art.16 - (1) Evaluarea finală a pregătirii teoretice şi practice a ucenicului este organizată de angajator. 

(2) Comisia de autorizare a furnizorilor de formare profesională judeţeană, respectiv a municipiului Bucureşti, la solicitarea angajatorului, desemnează o comisie de examinare constituită din specialişti în domeniul de activitate în care s-a realizat formarea profesională a ucenicului.

(3) Evaluarea şi certificarea formării profesionale prin ucenicie la locul de muncă se realizează în conformitate cu prevederile legale în vigoare privind formarea profesională a adulţilor.


	Art. 16 se modifică şi va avea următorul cuprins:

(1) Evaluarea finală a pregătirii teoretice şi practice a ucenicului este organizată de angajator în colaborare cu un reprezentant al Ministerului Muncii, Solidarităţii Sociale şi Familiei. 

(2) Comisia de autorizare a furnizorilor de formare profesională judeţeană, respectiv a municipiului Bucureşti, la solicitarea scrisă a angajatorului şi a reprezentantului MMSSF, desemnează o comisie de examinare constituită din specialişti în domeniul de activitate în care s-a realizat formarea profesională a ucenicului.

Nemodificat 

Autor: dep. Minodora Cliveti –  Grup  PSD
	Pentru ca interesul ucenicului să fie primordial şi pentru a evita formalizarea procesului de pregătire, în condiţiile în care doar angajatorul ar aprecia rezultatele acestui proces de ucenicie.


PREŞEDINTE,                                     

MINODORA CLIVETI

              SECRETAR,

-----------------------------------        




                                                                                                      Experţi parlamentari:

Lucia Lepădatu

                                                                                                            
                                                                                                   Irina Stupar

